ddrg/super_eurlex huggingface dataset:
30.

atgādina, cik svarīga ir plašsaziņas līdzekļu brīvība un neatkarība, kas ir viena no ES pamatvērtībām un ikvienas demokrātijas stūrakmens; pauž nožēlu par situācijas vēl lielāku pasliktināšanos attiecībā uz vārda brīvību un plašsaziņas līdzekļu brīvību; šajā sakarībā pauž nožēlu par novērtējuma indeksu, ko valstij piešķīrusi organizācija “Žurnālisti bez robežām”, pazeminot to vērtējumā no 34. vietas 2009. gadā līdz 117. vietai 2015. gadā; ir ļoti nobažījies par politisko spiedienu, naidīgajiem izteikumiem, to, ka turpinās plašsaziņas līdzekļu polarizācija, par neatkarības un plurālisma trūkumu plašsaziņas līdzekļos, plaši izplatīto žurnālistu slepenu noklausīšanos, pret žurnālistiem vērstiem vardarbības un draudu gadījumiem, iebiedēšanu un pašcenzūru, sistemātisku politisko iejaukšanos redakciju politikā, par zemiem dažu žurnālistu profesionālajiem un ētikas standartiem, kā arī par analītiskas un objektīvas žurnālistikas trūkumu;
—

ņemot vērā 2011. gada 15. decembra rezolūciju par projektu Padomes lēmumam par to, lai noslēgtu protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Uzbekistānas Republiku, no otras puses, ar kuru groza nolīgumu, lai paplašinātu nolīguma noteikumus, attiecinot tos uz tekstilizstrādājumu divpusēju tirdzniecību, ņemot vērā to, ka beidzas termiņš divpusējam nolīgumam par tekstilizstrādājumiem (23),
L.

tā kā ombuds ir uzsācis 342 izmeklēšanas procedūras, no kurām 325 tika uzsāktas, pamatojoties uz sūdzībām, bet 17 — pēc paša iniciatīvas; tā kā tas pabeidzis 400 izmeklēšanas, no kurām 13 bija uzsāktas pēc paša iniciatīvas; tā kā 335 no pabeigtajam izmeklēšanas procedūrām ierosinātas, pamatojoties uz privātpersonu sūdzībām, bet 52 no pabeigtajām izmeklēšanas procedūrām ierosinātas, pamatojoties uz uzņēmumu, apvienību un citu juridisku personu sūdzībām;
C.

tā kā saskaņā ar to pašu prognozi eurozonas fiskālajām izredzēm būtu jāuzlabojas, jo ir sagaidāms, ka samazināsies gan valsts budžeta deficīts (no 2,4 % 2014. gadā līdz 1,7 % 2016. gadā), gan valsts parāds (no 94 % 2014. gada beigās līdz 92,5 % 2016. gada beigās);
21.

pauž nožēlu par to, ka Pamattiesību harta nav pieņemta visās dalībvalstīs un ka daudzi cilvēki tās īstenošanā ir atklājuši neskaidrības un tās piemērošana zināmā mērā ir viņiem likusi vilties; papildus tam nožēlo, ka ES vēl nav pievienojusies Eiropas Cilvēktiesību konvencijai, kā tas paredzēts LES 6. panta 2. punktā, un ka Eiropas iedzīvotājiem nav pieejama pietiekami plaša informācija par šajā sakarībā spēkā esošajām procedūrām; pauž nožēlu par to, cik stingri Komisija interpretē Pamattiesību hartas 51. pantu, kurā noteikts, ka hartas noteikumi attiecas uz Savienības iestādēm, struktūrām, birojiem un aģentūrām, pienācīgi ievērojot subsidiaritātes principu, un uz dalībvalstīm tikai tad, ja tās īsteno Savienības tiesību aktus; atgādina, ka Komisija bieži vien, kad Lūgumrakstu komiteja tai ir pieprasījusi rīkoties pamattiesību jomā, ir norādījusi uz savu nespēju attiecīgi rīkoties, pamatojoties uz Pamattiesību hartas 51. pantu; uzsver to, ka iedzīvotāju vēlmes bieži vien pārsniedz to, ko pieļauj hartas stingrie juridiskie noteikumi; prasa, lai Komisija darītu vairāk, lai apmierinātu iedzīvotāju vēlmes un nāktu klajā ar jaunu 51. panta interpretācijas metodi;
26.

uzsver to, ka, lai gan paku piegādes pakalpojumi dažās dalībvalstīs no patērētāju viedokļa darbojas labi, dažās dalībvalstīs neefektīvi piegādes pakalpojumi, it sevišķi piegādes pēdējā posmā, ir vieni no galvenajiem pārrobežu e-komercijas šķēršļiem un viens no galvenajiem minētajiem iemesliem, kāpēc gan patērētāji, gan uzņēmumi atsakās no darījumiem tiešsaistē; uzskata, ka nepilnības paku pārrobežu piegādē var atrisināt, tikai izmantojot Eiropas vienotā tirgus pieeju, un uzsver to, cik svarīga šajā nozarē ir konkurence, kā arī nepieciešamību paku piegādes nozarei pielāgoties mūsdienu dzīves tendencēm un piedāvāt elastīgākas piegādes iespējas, piemēram, saņemšanas punktu tīklus, paku centrus un cenu salīdzinātājus;
Q.

tā kā Etiopija ir otrā visapdzīvotākā Āfrikas valsts un esot viena no visstraujāk augošajām Āfrikas ekonomikām — vidējais izaugsmes radītājs pagājušajā desmitgadē bija 10 %; tā kā, neskatoties uz to, tā joprojām ir arī viena no visnabadzīgākajām valstīm, jo tās nacionālais kopprodukts uz vienu iedzīvotāju ir USD 632; tā kā tā atrodas 173. vietā no 187 valstīm 2014. gada tautas attīstības sarakstā;
N.

tā kā ES importē vairāk nekā pusi no kopējās patērētās enerģijas, sevišķi augsta ir ES atkarība no jēlnaftas (vairāk nekā 90 %), dabasgāzes (66 %) un akmeņogļu (72 %) importa un kopējās importa izmaksas 2013. gadā bija vairāk nekā EUR 400 miljardi; tā kā aptuveni 40 % no ES galīgā enerģijas patēriņa un aptuveni 60 % no ES gāzes importa izmanto ēkās, un līdz ar to ES enerģijas pieprasījuma ierobežošana ir nozīmīgs faktors virzībā uz enerģētisko neatkarību;
26.

pauž bažas par to, ka Vjetnama ir viena no lielākajām cilvēktirdzniecības upuru izcelsmes valstīm, un ziņojumiem par daudziem bērniem, kuri ir cietuši no bērnu pornogrāfijas, cilvēktirdzniecības vai vardarbības, un jo īpaši zēniem, kurus neaizsargā likums par seksuālās vardarbības izskaušanu, mudina Vjetnamas valdību izstrādāt spēcīgus un efektīvus bērnu aizsardzības likumus, kas aizsargātu visus bērnus neatkarīgi no dzimuma; aicina Komisiju atbalstīt Vjetnamas spēju nostiprināšanu migrācijas politikas jomā un cilvēku tirdzniecības un organizētās noziedzības apkarošanā, tostarp darba un migrācijas politikas kontekstā; pauž bažas par ziņām, ka dalībvalstīs tiek ekspluatēti vjetnamieši, kas kļuvuši par cilvēku tirdzniecības upuriem, tostarp nepilngadīgie; aicina Komisiju steidzami nodrošināt, ka tiek pilnībā īstenoti galvenie ES stratēģijā cilvēktirdzniecības izskaušanai paredzētie aizsardzības pasākumi; mudina Vjetnamas valdību un Komisiju apsvērt saskaņā ar visaptverošas partnerības un sadarbības nolīgumu izveidot cilvēktirdzniecības jautājumu apakškomiteju vai īpašu darba grupu, lai pastiprinātu sadarbību šajā jomā;
8.

uzsver, ka pēdējos dažos gados Ekvadoras ekonomika ir piedzīvojusi spēcīgu ekonomisko izaugsmi, un atzīst, ka tā ir bijusi integrējoša; norāda, ka tā radīja tiešu nabadzības, jo īpaši galējās nabadzības, un nevienlīdzības līmeņa samazināšanos un palielināja vidējo šķiru; atzinīgi vērtē to, ka saskaņā ar jaunākajiem Pasaules bankas datiem nabadzība Ekvadorā 2006.–2014. gadā samazinājās no 37,6 % līdz 22,5 %, turklāt galējā nabadzība –– no 16,9 % līdz 7,7 %;
B.

tā kā kopš 2009. gada leģislatīvo dokumentu ziņā ne tehnisko pasākumu, ne daudzgadu plānu jomā nav panākts nekāds būtisks progress, ko, pirmkārt, var skaidrot ar to, ka Komisijas priekšlikumi par minētajiem plāniem izraisīja Eiropas iestāžu domstarpības saistībā ar to attiecīgajām LESD 43. pantā paredzētajām pilnvarām lēmumu pieņemšanas procesā, un, otrkārt, ar to, ka grūtības radās, tiesību aktus par tehniskajiem pasākumiem pielāgojot Lisabonas līgumam;
1.

aicina Komisiju ziņot Parlamentam par to, kā tā ir īstenojusi iepriekš minētajā 2010. gada paziņojumā izklāstītās darbības un kā ir izmantoti budžeta līdzekļi, kas piešķirti no struktūrfondiem un attiecīgajām ES programmām, it īpaši no Konkurētspējas un inovāciju pamatprogrammas (CIP) un Uzņēmumu un mazo un vidējo uzņēmumu konkurētspējas (COSME) programmas, kā arī ziņot par attiecīgajiem izmēģinājuma projektiem un sagatavošanas darbībām, veidojot šo ziņojumu kā faktu pārskatu, kurā iekļauts efektivitātes novērtējums pasākumiem, kas paredzēti tūrisma veicināšanai Eiropā un ES tūrisma nozares konkurētspējas nostiprināšanai;
D.

tā kā nedēļā, kas beidzās ar 2015. gada 18. oktobri, tika reģistrēti trīs jauni apstiprināti Ebolas vīrusslimības gadījumi, no kuriem visi konstatēti Gvinejā; tā kā šī valsts ir ziņojusi, ka nav konstatēts neviens saslimšanas gadījums pēdējo divu nedēļu laikā; tā kā Sjerraleone ir ziņojusi, ka nav konstatēts neviens saslimšanas gadījums piekto nedēļu pēc kārtas; tā kā 2015. gada 3. septembrī PVO ir paziņojusi, ka Libērija ir brīva no Ebolas vīrusslimības pārnēsāšanas starp cilvēkiem; tā kā ir bijuši 28 512 apstiprināti saslimšanas gadījumi, no kuriem 11 313 apstiprināti nāves gadījumi;
—

ņemot vērā 2008. gada 27. maija protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Bulgārijas Republikas un Rumānijas piedalīšanos kā līgumslēdzējām pusēm saskaņā ar to iestāšanos Eiropas Savienībā,
12.

atzinīgi vērtē to, ka Padome, Komisija un Parlaments ir panākuši vienošanos līdz gada beigām samazināt neapmaksāto rēķinu līmeni, jo īpaši kohēzijas politikas jomā, līdz plānotajam līmenim pašreizējās daudzgadu finanšu shēmas (DFS) ietvaros, kā noteikts kopīgajā paziņojumā, kas pievienots vienošanās tekstam par 2015. gada budžetu, un ņem vērā Komisijas “Maksājumu plāna daļas ES budžeta atgriešanai uz ilgtspējīga ceļa”, ko saņēma 2015. gada 23. martā; atgādina Komisijai par tās apņemšanos nākt klajā ar maksājumu plānu cik drīz vien iespējams un katrā gadījumā pirms iepazīstināšanas ar 2016. gada budžeta projektu; turklāt atgādina visām iestādēm par apņemšanos vienoties par šo plānu un to īstenot no 2015. gada un līdz pašreizējās DFS starpposma pārskatīšanai;
17.

uzsver to, cik svarīgi ir nodrošināt dažādus cenu noteikšanas modeļus un maksājumu iespējas (piemaksas, atlaides utt.), lai nodrošinātu to, ka noteiktas sabiedrības grupas (bezdarbnieki, pensionāri, studenti, daudzbērnu ģimenes, cilvēki ar zemiem ienākumiem un citas nelabvēlīgā situācijā esošas sociālās grupas) var gūt labumu no multimodālas biļešu tirdzniecības sistēmas ES;
—

palielināt atkritumu pārstrādes/sagatavošanas atkārtotai izmantošanai mērķvērtību līdz vismaz 70 % no cietajiem sadzīves atkritumiem un 80 % no iepakojuma atkritumiem līdz 2030. gadam, pamatojoties uz stingru ziņošanas metodi, kas nepieļauj, ka nepārstrādātie atkritumi (apglabātie vai sadedzinātie) tiek uzrādīti kā pārstrādāt, un izmantot vienotu saskaņotu metodi visām dalībvalstīm ar ārēji pārbaudītu statistiku; – noteikt saistības pārstrādātājiem ziņot par šķirošanas iekārtās ienākošo atkritumu daudzumu, kā arī par pārstrādāto materiālu daudzumu, kas tiek izvests no pārstrādāšanas iekārtām;
10.

atkārtoti pauž pārliecību, ka enerģētikas politika ir būtisks ES ārējās politikas elements; tādēļ stingri atbalsta spēcīgas Eiropas Enerģētikas savienības tūlītēju izveidi, jo īpaši valstu energotīklu starpsavienojumu izveidošanu, lai ievērojami mazinātu atsevišķu dalībvalstu atkarību no ārējiem enerģijas piegādātājiem, jo īpaši no Krievijas; pauž stingru pārliecību, ka pret Eiropas solidaritātes apdraudējumiem un nenoturību, kā arī pret to, ka pret atsevišķām dalībvalstīm un kandidātvalstīm energoresursu vajadzību dēļ tiek vērsts politisks un diplomātisks spiediens, var efektīvi cīnīties tikai tad, ja tiks pilnībā piemēroti visi ES tiesību akti enerģētikas jomā, jo īpaši trešā enerģētikas pakete, un pabeigta brīva, pārredzama, integrēta, sinhronizēta, energoefektīva un noturīga Eiropas iekšējā enerģijas tirgus izveide, kurā būs pietiekami liels atjaunojamo energoresursu īpatsvars un dažādoti piegādes avoti un uz kuru nepārprotami attieksies tiesību akti konkurences jomā; aicina ES pietiekami atbalstīt Enerģētikas kopienas līgumslēdzējas puses, kuras ir apņēmušās īstenot ES tiesību aktu kopumu enerģētikas jomā, lai palīdzētu tām gūt labākus rezultātus sarunās ar ārējiem energoresursu piegādātājiem;
35.

kritiski konstatē to, ka neraugoties uz progresu, kas līdz šim panākts dzimumu līdztiesības nodrošināšanā un pilnvērtīgu iespēju nodrošināšanā sievietēm, joprojām daudzās valstīs ir spēkā diskriminējoši tiesību akti, jo īpaši ģimenes tiesībās un īpašumtiesību ieguves jomā; konstatē, ka sieviešu skaits vadošos amatos joprojām ir nesamērīgi mazs un joprojām izplatīta ir vardarbība pret sievietēm, bet tiesu sistēmas pieejamība joprojām ir ierobežota neraugoties uz to, ka ik dienu no vardarbības ģimenē mirst daudz sieviešu; pauž nopietnas bažas par to, ka dažās valstīs ir novērota situācijas pasliktināšanās, jo īpaši seksuālo un reproduktīvo tiesību jomā;
C.

tā kā izvairīšanās no nodokļu maksāšanas (27) ir saistīta ar nelikumīgiem pasākumiem, ar kuriem tiek slēpts vai ignorēts pienākums maksāt nodokli; tā kā krāpšana nodokļu jomā (28) ir sava veida apzināta izvairīšanās no nodokļiem, par kuru parasti ir paredzēta arī kriminālatbildība, taču — no otras puses — nodokļu apiešana (29) ir arī legāla, lai arī nepieņemama nodokļu režīma izmantošana nolūkā samazināt nodokļu saistības vai izvairīties tās pildīt, un agresīva nodokļu plānošana (30) ir veids, kā savā labā izmantot nodokļu sistēmas īpatnības vai neatbilstības starp divām vai vairākām nodokļu sistēmām, lai samazinātu savas nodokļu saistības;
14.

aicina Kosovu pieņemt iedarbīgus un visaptverošus plašsaziņas līdzekļu darbību reglamentējošus tiesību aktus un to institucionālo struktūru, kā arī — un tas ir pats galvenais — efektīvāk īstenot esošos tiesību aktus, lai garantētu vārda brīvību; atkārtoti pauž bažas par to, ka notiek uzbrukumi žurnālistiem un viņiem tiek draudēts, un par pārredzamības trūkumu plašsaziņas līdzekļos; atkārtoti norāda uz to, cik svarīga ir plašsaziņas līdzekļu brīvība un neatkarība, kas ir viena no ES pamatvērtībām un jebkādas demokrātijas stūrakmeņiem, jo tā palīdz stiprināt tiesiskumu; aicina iestādes pēc rūpīga un vispusīga sabiedriskās apspriešanas procesa ātri novērst sistemātiskās nepilnības tiesību aktos, nodrošinot plašsaziņas līdzekļu brīvību, it sevišķi ņemot vērā pārredzamību attiecībā uz to, kas ir plašsaziņas līdzekļu īpašnieki, neslavas celšanu, un lai garantētu sabiedrisko raidorganizāciju neatkarību un ilgtspējību un novērstu jebkādu politisko iejaukšanos; mudina Kosovas iestādes veikt turpmākus pasākumus, lai novērstu un nepieļautu naidīgus izteikumus, draudus un aicinājumus uz vardarbību;
12.

pauž nopietnas bažas par nopietnajām sekām, ko Sīrijas fragmentācija radījusi attiecībā uz reģiona, jo īpaši Libānas un Irākas, stabilitāti un drošību; ir patiesi nobažījies par lielo Sīrijas bēgļu skaitu kaimiņvalstīs, jo īpaši Libānā, kur saskaņā ar UNHCR datiem to skaits pašlaik ir pārsniedzis vienu miljonu, neietverot šajā skaitā desmitiem tūkstošiem bēgļu, kas nav reģistrējušies aģentūrā un neņemot vērā to, ka katru nedēļu no Sīrijas Libānā ierodas aptuveni 12 000 cilvēku; ir patiesi nobažījies arī par to, ka nemitīgā bēgļu plūsma skar Jordāniju, Turciju, Irāku un Ēģipti; aicina Eiropas Savienību un tās dalībvalstis turpināt sniegt apjomīgu humanitāro palīdzību Sīrijas konfliktā cietušajiem iedzīvotājiem;
M.

tā kā Krievija no 2014. gada 1. aprīļa palielināja Ukrainai gāzes cenas no USD 268 līdz USD 486 par tūkstoti kubikmetru, vienpusēji pārtraucot piemērot atlaidi, kas Ukrainai tika piešķirta kā daļa no Harkovas vienošanās, ar ko reglamentē Sevastopoles jūras karabāzes nomu, un dažās pēdējās dienās ir aizliegusi ievest Ukrainas piena produktus Krievijas teritorijā; tā kā Krievijas Federācija ir arī patvaļīgi piemērojusi vienpusējus tirdzniecības ierobežojumus produktiem no Gruzijas un Moldovas;
10.

apzinās, cik liela nozīme ir tam, vai dalībvalstis pareizi īsteno Eiropas tiesību aktus; uzskata, ka vēl jāveic uzlabojumi un ka jāpaplašina sadarbība starp Eiropas Savienības iestādēm un vietējām un valsts iestādēm; uzskata, ka lielāka sadarbība būs efektīvs līdzeklis neformālai problēmu risināšanai, jo īpaši administratīvu šķēršļu novēršanai; šajā sakarībā atzinīgi vērtē Komisijas nodomu, sākot no 2013. gada un īstenojot tās pilsētu sadraudzības sistēmas programmu “Eiropa pilsoņiem”, atbalstīt paraugprakses apmaiņu starp pašvaldībām un projektiem ar mērķi stiprināt zināšanas par pilsoņu tiesībām un to pareizu īstenošanu; uzskata, ka praktisks instrumentu kopums par ES pilsoņu tiesībām, kas īpaši izveidots pašvaldību un reģionālām iestādēm, turpmāk uzlabotu pareizu to īstenošanu;
17.

uzsver, ka rodas jauni nabadzības veidi, kas skar vidusslāni un strādniekus, jo ar hipotekāro aizdevumu atmaksu saistītās grūtības un augstās enerģijas cenas rada enerģētisko nabadzību un veicina izlikšanu no mājokļiem un tiesību zaudēšanu ieķīlāta īpašuma izpirkšanai; pauž bažas par konstatējumiem par to, ka pieaug bezpajumtniecība un izlikšanas no mājokļa gadījumu skaits; atgādina, ka tas ir pamattiesību pārkāpums; iesaka dalībvalstīm un to vietējām iestādēm izveidot neitrālu mājokļu politiku, kurā priekšroka tiek dota sociālajiem mājokļiem un lētiem mājokļiem, tā risinot mājokļu trūkumu un īstenojot efektīvu profilakses politiku, lai samazinātu to gadījumu skaitu, kad cilvēki tiek izlikti no mājokļiem;
E.

tā kā saskaņā ar Pasaules Klimata riska indeksa datiem Pakistāna ir viena no divpadsmit valstīm, kuras pēdējos divdesmit gados visvairāk skārušas klimata pārmaiņas, tā ir cietusi no nopietniem plūdiem un no ūdens trūkuma un to tieši ietekmē ledāju kušana Himalaju un Karakoruma kalnu grēdās;
21.

atzinīgi vērtē ES 28 valstu un to valdību vadītāju gatavību parakstīt Asociācijas nolīguma politiskās sadaļas cik vien drīz iespējams un līdz 2014. gada 25. maijā paredzētajām valsts prezidenta vēlēšanām, kā arī pieņemt vienpusējus pasākumus, piemēram, tarifu samazināšanu Ukrainas eksportam uz ES, kas ļaus Ukrainai izmantot priekšrocības, kuras paredz Padziļinātas un vispusīgas brīvās tirdzniecības nolīgums (DCFTA), kā to 2014. gada 11. martā ierosināja Komisija; norāda, ka ES ir gatava cik vien drīz iespējams parakstīt asociācijas nolīgumu un DCFTA un tiklīdz Ukrainas valdība ir gatava to darīt; uzstāj, ka Krievijas valdībai jāsaņem nepārprotami signāli, kas skaidri parāda, ka šajā nolīgumā nav nekā tāda, kas varētu apdraudēt vai kaitēt Ukrainas un Krievijas turpmākajām divpusējām politiskajām un ekonomiskajām attiecībām; turklāt norāda, ka saskaņā ar Līguma par Eiropas Savienības 49. pantu Ukrainai gluži tāpat kā jebkurai citai Eiropas valstij, ir Eiropas perspektīva un tā var iesniegt pieteikumu, lai kļūtu par Savienības dalībvalsti, ja tā ievēro demokrātijas principus, pamatbrīvības, kā arī cilvēktiesības un minoritāšu tiesības un nodrošina tiesiskumu;
5.

norāda, ka budžeta līdzekļu sadale pēc darbības jomām joprojām ir Savienības budžeta sagatavošanas pamatprincips; pauž bažas par to, ka Revīzijas palāta 2012. gada pārskatā secina, ka daudzās ES budžeta jomās tiesiskais regulējums ir sarežģīts un rezultātu sasniegšanai netiek pievērsta pietiekama uzmanība, un pauž nožēlu par to, ka lauksaimniecības un kohēzijas jomā iesniegtie priekšlikumi 2014.–2020. gada plānošanas periodam joprojām pamatā ir balstīti uz ieguldījumu (izdevumiem) un līdz ar to uzmanība joprojām tiek koncentrēta uz atbilstību noteikumiem, nevis rezultātu sasniegšanu;
E.

tā kā sieviešu dzimumorgānu kropļošana notiek ne tikai trešās valstīs, bet skar arī ES dzīvojošās sievietes un meitenes, kuras tiek pakļautas dzimumorgānu kropļošanai gan ES teritorijā, gan to izcelsmes valstīs pirms pārcelšanās uz ES vai laikā, kad viņas ceļo ārpus ES teritorijas (8); tā kā saskaņā ar UNHRC rīcībā esošo informāciju apmēram 20 000 sievietes un meitenes no valstīm, kurās praktizē sieviešu dzimumorgānu kropļošanu, ik gadu meklē patvērumu ES, un no viņam apmēram 9 000 dzimumorgāni jau ir izkropļoti (9), un tiek lēsts, ka ES apmēram 500 000 sieviešu dzimumorgāni ir izkropļoti vai arī viņas ir pakļautas šādam riskam (10), kamēr kriminālvajāšanas par šāda veida nodarījumiem vēl arvien tiek ierosinātas reti;
15.

uzsver, cik svarīgs ir EULEX ieguldījums tiesiskuma nostiprināšanā Kosovas iestādēs, taču norāda uz plašo neapmierinātību ar EULEX misijas rezultātiem Kosovas serbu un albāņu vidū; tādēļ aicina EULEX palielināt sava darba efektivitāti, pārredzamību un pārskatatbildību, regulāri informēt Eiropas Parlamentu un Kosovas parlamentu par savām darbībām un lēmumiem un jo īpaši pierādīt Kosovas un Serbijas iestādēm un plašākai sabiedrībai, ka tas spēj panākt konkrētākus un augstāka līmeņa rezultātus; pievērš uzmanību, ka ir jomas, kurās vajadzētu veikt uzlabojumus, tostarp labāk jādefinē veiktspējas palielināšanas mērķi un to saistība ar konkrētiem kritērijiem; uzsver, ka ir nepieciešama labāka ārējo un iekšējo mērķu koordinācija, labāka ES iestāžu koordinācija, kā arī to koordinācija ar Kosovas iestādēm un starptautisko kopienu; šajā sakarībā mudina EULEX visos attiecīgos gadījumos noteikt savu mērķu prioritāti, uzlabot resursu un personāla izmantošanu un paātrināti īstenot Padomes darbības dokumentu par ANO Drošības Padomes rezolūcijas Nr. 1325 īstenošanu saistībā ar EDAP (no 2005. gada novembra);
L.

tā kā 2013. gada 12. decembrī misija, kas izmeklēja ķīmisko ieroču iespējamo izmantošanu Sīrijas Arābu Republikā, secināja, ka ķīmiskie ieroči 2013. gadā ir tikuši izmantoti pret karaspēku un/vai civiliedzīvotājiem, tostarp bērniem; tā kā 2013. gada 27. septembrī tika vienprātīgi pieņemta ANO Drošības padomes Rezolūcija Nr. 2118(2013), ar kuru cita starpā apstiprināja Sīrijas ķīmisko ieroču iznīcināšanas programmu, kura ir jāpabeidz līdz 2014. gada 30. jūnijam; tā kā līdz šim no valsts iznīcināšanai izvesti tikai 5 % no to kopējā krājuma; tā kā tomēr pārliecinošā vairākumā gadījumu nāves vai ievainojumu cēlonis ir konvencionālo ieroču lietošana; tā kā Bashar al-Assad režīms pēdējos mēnešos ir plaši izmantojis improvizētas bumbas, kas izgatavotas no mucām, kuras piepildītas ar sprāgstvielām un šāviņiem, un šie uzbrukumi ir prasījuši ļoti lielu skaitu upuru;
—

ņemot vērā agrāk pieņemto 2012. gada 5. jūlija rezolūciju par vardarbību pret lesbietēm un lesbiešu, geju, biseksuāļu, transpersonu un starpdzimuma personu (LGBTI) tiesībām Āfrikā (1), 2013. gada 13. jūnija nostāju par projektu Padomes lēmumam par to, lai noslēgtu Nolīgumu, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (2), un 2013. gada 11. decembra normatīvo rezolūciju par 2012. gada ziņojumu par cilvēktiesībām un demokrātiju pasaulē un Eiropas Savienības politiku šajā jomā (3),
C.

tā kā Irākas un Sīrijas robežas sabrukums ir devis IS iespējas palielināt klātbūtni abās valstīs; tā kā IS virzīšanos uz priekšu pacieš un pat atbalsta daļa vīlušos sunnītu iedzīvotāju un bijušo bātistu; tā kā 2014. gada 29. jūnijā tika ziņots, ka IS ir proklamējusi kalifātu jeb islāma valsti tās kontrolētajās Irākas un Sīrijas teritorijās, un tās vadonis Abdu Bakr al-Baghdadi ir pasludinājis sevi par kalifu;
15.

ar bažām konstatē, ka KDAP misiju un operāciju skaits un savlaicīgums, kā arī civilo un jo īpaši militāro instrumentu un spēju attīstība KDAP vajadzībām nav pietiekama, ņemot vērā to, ka situācija ES kaimiņvalstīs kļūst aizvien nedrošāka un nestabilāka; jo īpaši pauž nožēlu par to, ka ar krīzi Lībijā un Mali saistīto KDAP misiju darbības apjoms ir ierobežots, un pauž nožēlu par elastības trūkumu tajās Savienības lēmumu pieņemšanas procedūrās, kuras kavē efektīvu reaģēšanu krīzes situācijās, kā to pierāda abi iepriekš minētie piemēri; aicina uzraudzīt situāciju un uzturēt operatīvo līdzdalību, kas sniedz pozitīvus rezultātus, Austrumeiropā un Dienvidkaukāzā; aicina īstenot vērienīgākus un nopietnākus centienus, lai turpmāk saskaņā ar gūto pieredzi labāk izstrādātu KDAP misijas un operācijas, kā arī atbilstošu risinājumu stratēģijas; aicina PV/AP virzīt šo procesu un šajā sakarībā atzinīgi vērtē PV/AP 2013. gada 15. oktobrī publicēto ziņojumu kā būtisku soli, lai padarītu KDAP efektīvāku un aktīvāku;
5.

uzskata, ka kohēzijas politikas un citu jomu politikas izstrāde ir arvien lielākā mērā atkarīga no savlaicīgas ilgtermiņa globālo tendenču noteikšanas; saistībā ar to norāda uz dažādiem tālredzīgiem ziņojumiem, piemēram, “Projekts Europe 2030” (Pārdomu grupas pārskats Eiropadomei par ES nākotni 2030. gadā) un “Globālās tendences 2030 – pilsoņi savstarpēji saistītā un policentriskā pasaulē”, ko kā daļu no Eiropas stratēģijas un politikas analīzes sistēmas (ESPAS) projekta izstrādājis Eiropas Savienības Drošības izpētes institūts (EUISS); iesaka ciešāk koordinēt šādas ziņošanas iniciatīvas;
—

ņemot vērā Komisijas dienestu 2008. gadā izstrādāto darba dokumentu “The role of transnational company agreements in the context of increasing international integration” (SEC(2008)2155),